b'\n_START_ARTICLE_\nFilip O\xc5\xa1tir\n_START_SECTION_\n\xc5\xbdivljenje in delo\n_START_PARAGRAPH_\nO\xc5\xa1tir je dobil prvi pouk v glasbi doma pri u\xc4\x8ditelju Matekovi\xc4\x8du, pozneje se u\xc4\x8dil v Celju. Leta 1894 je stopil v fran\xc4\x8di\xc5\xa1kanski red in se v glasbi sam marljivo izpopolnjeval. Bil je organist in zborovodja v samostanih na Trsatu, v Klanjcu, Karlovcu, Brodu na Savi in zopet v Karlovcu in na Trsatu._NEWLINE_Med njegovimi skladbami, ki so po ve\xc4\x8dini v rokopisu, so: 2 latinski ma\xc5\xa1i, 2. Requiema, Te Deum, Regina coeli, Himna siroma\xc5\xa1tvu za me\xc5\xa1ani zbor, Fantazija za gosli in orgle, Andante za 2 gosli in orgle, Tercet za 2 gosli in \xc4\x8delo, Slavnostna predigra za orgle, Stabat Mater (s hrv\xc5\xa1kim besedilom) itd. Nekaj svojih skladb je izvajal na cerkvenih koncertih v Karlovcu, Brodu na Savi in drugod. Pri pisanju skladb sta ga z nasveti in dejansko podpirala I. Hladnik in hrva\xc5\xa1ki skladatelj F. Dugan. Bavil pa se je tudi s slikanjem in fotografiranjem.'